Britania përshëndet angazhimet ndërkombëtare kundër qymyrgurit, por planifikon një minierë të re
Sipas Agjensisë Ndërkombëtare për Energjinë, nëse zbatohen plotësisht marrëveshjet e arritura në konferencën për klimën, ngrohja globale do të kufizohet nën nivelin e 2 gradëve Celsius
Djegia e qymyrgurit është faktori kryesor që ndikon tek ndryshimet klimatike. Mbi 40 vende u zotuan të enjten gjatë takimit global COP26 ta heqin nga përdorimi qymyrgurin. Vendet e pasura vendosën si afat vitin 2030, ndërsa vendet e varfra vitin 2040. Ndër vendet nënshkruese radhiten konsumatorë të mëdhenj, si Vietnami, Indonezia, Polonia dhe Ukraina. Së bashku me disa banka dhe institucione globale financiare, ata u zotuan gjithashtu t'i japin fund investimit për energjinë nga qymyrguri. , tha Alok Sharma, president i konferencës COP26. Por shumë nga konsumatorët më të mëdhenj në botë të qymyrgurit, përfshirë Kinën, Shtetet e Bashkuara, Australia dhe India, nuk e nënshkruan këtë marrëveshje. Ndërkohë, niveli i ndotjes nga dioksidi i karbonit është rritur pothuajse sërish në nivelin që kishte përpara pandemisë. , thotë Corinne Le Quere, profesore e shkencës së ndryshimit klimatik. Gjithashtu, 25 vende, ndër to edhe Shtetet e Bashkuara, u zotuan t'i japin fund deri vitin tjetër financimit në vende të tjera të projekteve për energjinë nga burimet fosile. Megjithatë, nuk nënshkruan vende kryesore që investojnë tek qymyrguri, si Kina, Japonia dhe Koreja e Jugut. Britania, vendi organizator i konferencës COP26, thotë se marrëveshjet e shumta që u arritën tregojnë se "fundi i qymyrgurit po afron". Megjithatë, ky fund nuk duket shumë i afërt. Vetë Britania po shqyrton hapjen e një miniere të re për të nxjerrë qymyrgurin që do të përdoret për industrinë e prodhimit të çelikut. Kryeministri Boris Johnson ka shprehur kundërshtimin e tij, por thotë se është një çështje që i përket qeverisjes lokale në Copeland. Kryebashkiaku e mbështet projektin e minierës. , thotë kryebashkiaku Mike Starkie. Britania po shqyrton edhe mundësinë e një zone të re naftënxjerrëse në ishujt Shetland të Skocisë, jo larg nga Glasgou, qyteti organizator i takimit për klimën. Ndërkohë, Agjensia Ndërkombëtare për Energjinë tha të enjten se nëse do të përmbusheshin zotimet e ndërmarra në konferencën për klimën COP26, ngrohja globale do të kufizohej brenda nivelit të 2 gradëve Celsius, një përmirësim domethënës krahasuar me rritjen me 2.7 gradë Celsius të parashikuar nga OKB-ja përpara fillimit të takimit ndërkombëtar.